આ વાયરલ હેકર્સને OTP આપી દે છે, જેના કારણે તમારા ખાતામાંથી સરળતાથી પૈસા ટ્રાન્સફર કરી શકાય છે. કોમ્પ્યુટર સિક્યોરિટી ફર્મ ક્વિક હીલે(Quick Heal) આ ઘૂસપેઠીયા વાયરસની જાણકારી આપી છે. આ વાયરસ યુઝર્સના ગુપ્ત અને બેન્કિંગ ડેટા સુધી પહોંચવા માટે મોબાઇલ યુઝર્સની સોશિયલ મીડિયાની પ્રવૃત્તિનો ઉપયોગ કરે છે. આ વાયરસ ફેસબૂક, વ્હોટસ એપ, ઇન્સ્ટાગ્રામ, ટ્વીટર અને સ્કાઇપના માધ્યમથી બેન્કિંગ એપ્સની માહિતી હેકર્સ સુધી પહોંચાડી રહ્યો છે. આ વાયરસ પર જે બેન્કિંગ એપ્સ છે તેમાં એસબીઆઈ એનીવ્હેર પર્સનલ, ICICI બેંક-આઈમોબાઇલ, એક્સિસ બેંકની એક્સિસ મોબાઇલ છે. આ ઉપરાંત એચડીએફસીની મોબાઇલ બેન્કિંગ લાઇટ, યુનિયન બેંકની મોબાઇલ એપ, બેંક ઓફ બરોડાની બરોડા એમપાસબૂક પર આ વાયરસ અટેક કરી શકે તેવી સંભાવના વ્યક્ત કરવામાં આવી છે.